03/Sv. 22 Službeni list Europske unije 81 31994D0184 31.3.1994. SLUŽBENI LIST EUROPSKIH ZAJEDNICA L 86/1 ODLUKA VIJEĆA od 24. siječnja 1994. o sklapanju Sporazuma između Europske zajednice i Australije o trgovini vinom (94/184|EZ) VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 113., uzimajući obzir prijedlog Komisije, budući da će sklapanje Sporazuma o trgovini vinom, o kojem su pregovarali Europska zajednica i Australija, olakšati i poticati trgovinu vinom između ugovornih stranaka; budući da je stoga poželjno da se navedeni Sporazum odobri; budući da Komisiju treba, radi lakše provedbe određenih odre- daba Sporazuma, ovlastiti da izvrši potrebne tehničke prila- godbe u skladu s postupkom utvrđenim u članku 83. Uredbe Vijeća (EEZ) br. 822/87 od 16. ožujka 1987. o zajedničkom uređenju tržišta vinom (!); budući da su odredbe ovog Sporazuma izravno povezane s mjerama obuhvaćenim zajedničkom poljoprivrednom politi- kom, a posebno propisima Zajednice o vinu i vinogradarstvu, ovaj Sporazum treba sklopiti na razini Zajednice, (') SL L 84, 27.3.1987., str.1. Uredba kako je zadnje izmijenjena Uredbom (EEZ) br. 1566/93 (SL L 154, 25.6.1993., str. 39.). ODLUČILO JE: Članak 1. Ovime se, u ime Zajednice odobrava Sporazum između Europske zajednice i Australije o trgovini vinom te Protokol i razmjene pisama koji su priloženi ovom Sporazumu. Tekstovi akata iz prvog stavka priloženi su ovoj Odluci. Članak 2. Ovime se ovlašćuje predsjednik Vijeća da odredi osobu koja će biti ovlaštena potpisati Sporazum kako bi on obvezivao Zajed- nicu i da položi instrument odobrenja od strane Zajednice. Predsjednik Vijeća upućuje obavijest predviđenu u članku 28. stavku 1. Sporazuma. Članak 3. Za potrebe članka 17. stavka 2. ovog Sporazuma, ovime se ovlašćuje Komisija da sklopi potrebne akte o izmjeni Spora- zuma u skladu s postupkom utvrđenim u članku 83. Uredbe (EEZ) br. 822/87.